Naix el nou club de futbol, Unión Deportiva Burjassot La Concordia
2025-07-24

Amb tota la il·lusió, disposats a transmetre a les seues jugadores i jugadors els valors de l’esport i contents de continuar mostrant la bona salut de l’esport municipal, un gran grup d’esportistes, al costat dels seus familiars, s’han unit per a fundar a Burjassot un nou club de futbol, el UD Burjassot La Concordia.

Amb jugadors en les categories des de querubí fins a juvenil, a més de l’amateur, el club ha obert les  inscripcions per a anar preparant la nova temporada 2025/2026. Per a conéixer els preus de cada categoria, de l’equipatge, així com per a resoldre qualsevol dubte que les famílies tinguen a l’hora d’apuntar a les seues filles i fills, poden posar-se en contacte amb el club a través del telèfon 675 39 47 92 (Manuel) o bé en el correu electrònic udburjassot25@gmail.com.

El nou club ha començat a tindre presència també en xarxes socials, concretament amb el seu perfil en Instagram, @udburjassot25 on pengen informació referent al club i les seues activitats juntament amb col·laboracions. Així mateix, els dimecres i els dijous, de 19.00 a 21.00 hores atenen els pares en el carrer Teodoro Llorente, 40 (Troy Burger).

Un nou equip de futbol ha nascut a Burjassot; nou equip que, amb seguretat, fa que el nom del municipi continue recorrent cada racó de la Comunitat i es continue sentint en el més alt del calaix.